શહેરમાં બેફામ બનેલા બુટલેગરો ઉપર ખાસ વોચ રાખવા પોલીસ કમિશ્નર અગ્રવાલ, જેસીપી અહેમદ, ડીસીપી જાડેજા, એસીપી ગેડમની સૂચનાથી તાલુકા પીઆઇ જે વી ધોળાના માર્ગદર્શન હેઠળ પીએસઆઇ જી એસ ગઢવી અને સ્ટાફ પેટ્રોલીંગમાં હતો દરમિયાન વિરેન્‌દ્રસિંહ જાડેજા અને ભગીરથસિંહ ઝાલાને મળેલી બાતમી આધારે એએસઆઇ હર્ષદસિંહ ચુડાસમા, કલ્પેશભાઈ કુંવાડિયા, ચંદ્રરાજસિંહ રાણા, રવિરાજસિંહ જાડેજા, અરજણભાઈ ઓડેદરા અને દિવ્યરાજસિંહ ઝાલાને સાથે રાખીને સત્યસાંઈ રોડ ઉપર વોચ ગોઠવી પસાર થયેલી ઇનોવા કાર અટકાવવા પ્રયાસ કરતા તેના ચાલકે કાર ભગાડી મૂકી હતી જેનો પીછો કરીને કાલાવાડ રોડ ઉપર ક્રિસ્ટલ મોલ સામે આંતરી હતી કાર ઉભી રખાવતા જ એક શખ્સ નાશી છૂટ્યો હતો જયારે કારમાં બેઠેલા સુરેન્‌દ્રનગર જિલ્લાના સાયલા તાલુકાના નાગડકા ગામના દિલીપ જીલુભાઈ જેબલીયા નામના કાઠી દરબાર શખ્સની ધરપકડ કરી હતી કારમાં જડતી લેતા દારૂની ૨૩૦ ચપલા અને ૫૦ બોટલ દારૂ મળી આવતા કાર સહીત ૩,૩૮,૫૦૦ રૂપિયાનો મુદામાલ કબ્જે લીધો હતો અને નાશી છૂટેલા રાજકોટના નીતિન પગીની શોધખોળ હાથ ધરી હતી પકડાયેલ દિલીપ અગાઉ લોધીકા, બોટાદ, વડોદરામાં દારૂના ગુનામાં, સાયલામાં હથિયારના ગુનામાં અને ચોટીલામાં મારામારીના ગુનામાં પકડાઈ ચુક્યો છે.